5.9.2023
EL
Επίσημη Εφημερίδα της Ευρωπαϊκής Ένωσης
C 315/9
Προηγούμενη κοινοποίηση συγκέντρωσης (Υπόθεση M.11150 - VERSALIS / NOVAMONT) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2023/C 315/07)
1.
Στις 25 Αυγούστου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Versalis S.p.A., («Versalis», Ιταλία), που ελέγχεται από την ENI S.p.A. («ENI», Ιταλία), — Novamont S.p.A. («Novamont», Ιταλία), που ελέγχεται έμμεσα από κοινού από την Neuberger Berman Group, LLC (ΗΠΑ) και την υπό εκκαθάριση Investitori Associati II S.A. (Λουξεμβούργο), — Matrica S.p.A. («Matrica», Ιταλία), μια κοινή επιχείρηση που συστάθηκε στις 13 Ιουνίου 2011 και ελέγχεται κατά 50 % από την Versalis και κατά 50 % από την Novamont.
Η Versalis θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Novamont και τον αποκλειστικό έλεγχο της Matrica.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η Versalis δραστηριοποιείται στους τομείς των βασικών και ενδιάμεσων χημικών προϊόντων, των πλαστικών, του καουτσούκ και των χημικών προϊόντων από ανανεώσιμες πηγές με μονάδες παραγωγής στον ΕΟΧ, το Ηνωμένο Βασίλειο και τη Νότια Κορέα και λειτουργεί μέσω διεθνούς εμπορικού δικτύου, — Η Novamont δραστηριοποιείται στην παραγωγή βιοπλαστικών και στην ανάπτυξη βιοπροϊόντων και βιοχημικών προϊόντων από ανανεώσιμες πηγές με εγκαταστάσεις παραγωγής στον ΕΟΧ και στις ΗΠΑ και λειτουργεί μέσω διεθνούς εμπορικού δικτύου, — Η Matrica δραστηριοποιείται στον τομέα των προϊόντων που προέρχονται εξ ολοκλήρου από ανανεώσιμες πηγές βάσει νέων τεχνολογιών με χαμηλό περιβαλλοντικό αντίκτυπο, οι οποίες αποσκοπούν στη χρήση της μοριακής πολυπλοκότητας της φυτικής πρώτης ύλης για την παραγωγή χημικών προϊόντων υψηλής προστιθέμενης αξίας.
Η Matrica χρησιμοποιεί διεργασία για τη μετατροπή φυτικών ελαίων σε μονο- και δικαρβοξυλικά οξέα και εστέρες, η οποία επιτρέπει την παραγωγή προϊόντων υψηλής καθαρότητας.
3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.11150 - VERSALIS / NOVAMONT (1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.